Source: http://skolenie.slov-lex.sk/pravne-predpisy/SK/ZZ/2012/283/
Timestamp: 2020-05-31 15:28:19+00:00
Document Index: 2499725

Matched Legal Cases: ['§ 2', '§ 8', '§ 8', '§ 5', '§ 5', '§ 24', '§ 152', '§ 6', '§ 3', '§ 13', '§ 17', '§ 23', '§ 4', '§ 1', '§ 3', '§ 4', '§ 5', '§ 6', '§ 7', '§ 8']

283/2012 Z.z. - Vyhláška Úradu pre reguláciu sieťov... - Slov-lex
283/2012 Z.z.
Cenová regulácia sa vzťahuje na dodávku elektriny zraniteľným odberateľom podľa § 2 písm. l) tretieho bodu zákona, ktorým je malý podnik.
Cenová regulácia podľa odseku 1 sa vykonáva určením spôsobu výpočtu maximálnej ceny.
regulačným rokom kalendárny rok 2013,
rokom t regulačný rok, pre ktorý sa určuje cena alebo spôsob jej výpočtu,
jednotkou množstva elektriny 1 MWh.
Oprávnenými nákladmi sú primerané náklady preukázateľne a v nevyhnutnom rozsahu vynaložené na vykonávanie regulovanej činnosti, a to
náklady na obstaranie elektriny pri dodávke elektriny malému podniku vrátane nákladov na vyrovnanie odchýlky malému podniku pri dodávke elektriny malému podniku,
výrobné a prevádzkové náklady zahrnujúce náklady na energie, suroviny a technologické hmoty,
osobné náklady,1)
náklady na plnenie povinností podľa osobitných predpisov,2)
odpisy hmotného majetku a nehmotného majetku;3) pri hmotnom majetku sa za oprávnené náklady považuje rovnomerné odpisovanie hmotného majetku4) využívaného výhradne na výkon regulovanej činnosti a pri nehmotnom majetku sa za oprávnené náklady považuje ročný odpis vo výške 25 % z obstarávacej ceny nehmotného majetku využívaného výhradne na výkon regulovanej činnosti, ak táto vyhláška neustanovuje inak,
nájomné za prenájom hmotného majetku a nehmotného majetku od tretích osôb, ktorý sa používa výhradne na regulovanú činnosť vo výške odpisov podľa písmena g), priamo súvisiacich a preukázaných nákladov,
náklady na opravy a údržbu majetku využívaného na zabezpečenie regulovanej činnosti v rozsahu zabezpečujúcom výkon regulovanej činnosti okrem nákladov vynaložených na technické zhodnotenie hmotného majetku a nehmotného majetku podľa osobitného predpisu,5)
úrok z úveru poskytnutého bankou alebo pobočkou zahraničnej banky6) na obstaranie hmotného majetku alebo nehmotného majetku, ktorý sa používa výhradne na regulovanú činnosť.
odpisy nevyužívaného dlhodobého majetku, odpisy „goodwill“ a odpisy hmotného majetku a nehmotného majetku vylúčeného z odpisovania,7)
príspevky na doplnkové dôchodkové sporenie,8) príspevky na životné poistenie a účelové sporenie zamestnanca platené zamestnávateľom,
odstupné a odchodné presahujúce výšku ustanovenú osobitným predpisom,9)
príspevky na stravovanie zamestnancov nad rozsah ustanovený osobitným predpisom,10)
cestovné náhrady nad rozsah určený osobitným predpisom,11)
tvorba sociálneho fondu nad rozsah ustanovený osobitným predpisom,12)
náklady na poskytovanie osobných ochranných pracovných prostriedkov nad rozsah ustanovený osobitným predpisom,13)
náklady na starostlivosť o zdravie zamestnancov a na vlastné zdravotnícke zariadenia nad rozsah ustanovený osobitným predpisom,14)
príspevky a náklady na rekreačné, regeneračné, rekondičné a ozdravné pobyty, ak povinnosť ich uhrádzania neustanovuje osobitný predpis,15)
daň z nehnuteľností platená za školiace a rekreačné zariadenia,
tvorba rezerv nad rozsah ustanovený osobitným predpisom,16)
rozdiely zo zmien použitých účtovných metód a účtovných zásad,17)
spotreba pohonných látok nad normu spotreby pohonných látok,18)
náklady na výkon regulovanej činnosti, ktoré sú vyššie ako náklady zistené na základe overovania primeranosti nákladov podľa osobitného predpisu,19) ktoré sú zabezpečované regulovaným subjektom, iným ako regulovaným subjektom alebo subjektom, ktorý je alebo bol súčasťou vertikálne integrovaného podniku,20)
úrazové dávky poskytované podľa osobitného predpisu,21)
Výška nákladov za dodávku elektriny malému podniku, ktoré možno do ceny započítať, je ustanovená v § 8.
Súčasťou návrhu ceny za dodávku elektriny malému podniku sú
účtovná závierka22) za rok t-2,
výročná správa22) a správa audítora k účtovnej závierke za rok t-2 podľa osobitného predpisu;23) ak regulovaný subjekt nemá povinnosť overenia účtovnej závierky audítorom, uvedie sa táto skutočnosť v návrhu ceny,
návrh ceny za dodávku elektriny malému podniku vrátane podmienok pridelenia jednotlivých sadzieb za dodávku elektriny malému podniku,
údaje potrebné na preverenie cien za dodávku elektriny malému podniku, najmä predpokladané množstvo dodanej elektriny v jednotlivých sadzbách, počet odberných miest a prípadne ďalšie podklady na posúdenie návrhu ceny na základe požiadavky úradu,
podklady podľa prílohy,
výška maximálnej ceny za dodávku elektriny malému podniku podľa § 8,
doklad preukazujúci schválenie návrhu ceny najvyšším orgánom obchodnej spoločnosti alebo družstva alebo spoločníkmi verejnej obchodnej spoločnosti alebo spoločníkmi komanditnej spoločnosti regulovaného subjektu.
Peňažné hodnoty a jednotkové ceny sa na účely výpočtu cien matematicky zaokrúhľujú najmenej na štyri desatinné miesta, pričom mesačná platba za jedno odberné miesto sa zaokrúhli na dve desatinné miesta.
Ak podklady podľa odseku 1 písm. a) a b) boli súčasťou návrhu ceny na rok t za inú regulovanú činnosť podľa osobitného predpisu,24) uvedie sa táto skutočnosť v návrhu ceny.
DMP1 – jednopásmová sadzba s nižšou spotrebou elektriny,
DMP2 – jednopásmová sadzba so strednou spotrebou elektriny,
DMP3 – jednopásmová sadzba s vyššou spotrebou elektriny,
DMP4 – dvojpásmová sadzba s nižšou spotrebou elektriny; nízke pásmo sa poskytuje minimálne osem hodín denne,
DMP5 – dvojpásmová sadzba so strednou spotrebou elektriny; nízke pásmo sa poskytuje minimálne osem hodín denne,
DMP6 – dvojpásmová sadzba s výššou spotrebou elektriny; nízke pásmo sa poskytuje minimálne osem hodín denne,
DMP7 – dvojpásmová sadzba; nízke pásmo sa poskytuje minimálne 20 hodín denne s blokovaním priamovýhrevných elektrických spotrebičov v čase vysokého pásma,
DMP8 – dvojpásmová sadzba pre tepelné čerpadlo; nízke pásmo sa poskytuje minimálne 20 hodín denne s blokovaním výhrevných elektrických spotrebičov v čase vysokého pásma,
DMP9 – sadzba pre nemerané odbery,
DMP10 – sadzba pre verejné osvetlenie,
DMP11 – sadzba pre dočasné odbery.
Cenová regulácia za dodávku elektriny malému podniku sa vzťahuje na regulovaný subjekt, ktorý dodáva elektrinu malému podniku.
Malý podnik je koncový odberateľ elektriny s ročnou spotrebou elektriny za všetky jeho odberné miesta najviac 30 000 kWh za rok, ktorý predchádza roku predkladania návrhu ceny. Rokom na zaradenie do kategórie malý podnik sa na účely tejto vyhlášky rozumie rok t-2.
Cena za dodávku elektriny malému podniku v jednotlivých zložkách sadzieb je určená ako maximálna cena. Maximálna cena sa skladá z dvoch zložiek, a to z mesačnej platby za jedno odberné miesto a z ceny za jednu MWh odobratej elektriny v príslušnom pásme.
Maximálna cena za elektrinu CEt na účely dodávky elektriny malému podniku schválená alebo určená cenovým rozhodnutím sa vypočíta podľa vzorca
CEPXE,t – aritmetický priemer denných cien oficiálneho kurzového lístka zverejneného burzou PXE (POWER EXCHANGE CENTRAL EUROPE) na jej webovom sídle, produktu F PXE CZ BL Cal-t v eurách na jednotku množstva elektriny za obdobie od 1. januára roku t-1 do 30. júna roku t-1,
kt – koeficient na rok t v percentách určený cenovým rozhodnutím v rozsahu najviac 12 % v závislosti od plánovaného diagramu dodávky elektriny pre malý podnik na rok t,
Ot – úradom schválené náklady regulovaného subjektu na odchýlku súvisiace s dodávkou elektriny malému podniku v eurách na jednotku množstva elektriny v roku t; ak je regulovaným subjektom dodávateľ elektriny, ktorý je súčasne prevádzkovateľom miestnej distribučnej sústavy a nie je subjektom zúčtovania, hodnota Ot je maximálne vo výške aritmetickej priemernej hodnoty povolených odchýlok schválených alebo určených úradom pre prevádzkovateľov regionálnych distribučných sústav na rok t.
Jednopásmové sadzby podľa § 5 sú zložené z
mesačnej platby za jedno odberné miesto NDOt; NDOt sú náklady na dodávku elektriny na jedno odberné miesto za mesiac, ktoré možno do ceny započítať najviac vo výške 0,65 eura na jedno odberné miesto a mesiac,
CEMPi = KJPMPi . CEt + PZt,
Dvojpásmové sadzby podľa § 5 sú zložené z
ceny za elektrinu CEVTMPi v eurách na jednotku množstva elektriny odobranej vo vysokom pásme, ktorá sa vypočíta podľa vzorca
CEVTMPi = KVTMPi . CEt + PZt,
ceny za elektrinu CENTMPi v eurách na jednotku množstva elektriny odobranej v nízkom pásme, ktorá sa vypočíta podľa vzorca
CENTMPi = KNTMPi . CEt + PZt,
Koeficienty ceny jednopásmového odberu elektriny KJPMPi, koeficienty ceny odberu elektriny vo vysokom pásme KVTMPi a koeficienty ceny odberu elektriny v nízkom pásme KNTMPi sa určia v návrhu ceny regulovaného subjektu tak, aby vážený priemer cien elektriny bez primeraného zisku PZt všetkých sadzieb bol najviac vo výške rovnajúcej sa CEt podľa odseku 1.
K sadzbám podľa odsekov 2 a 3 sa dodávateľom elektriny pripočíta cena za distribúciu elektriny vrátane prenosu elektriny a strát elektriny pri prenose a cena za straty elektriny pri distribúcii elektriny, tarifa za systémové služby a tarifa za prevádzkovanie systému podľa cenového rozhodnutia, ktorým boli schválené alebo určené ceny za prístup do distribučnej sústavy a distribúciu elektriny pre prevádzkovateľa distribučnej sústavy, do ktorej je malý podnik pripojený.
Napríklad zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov, zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a § 24 zákona č. 251/2012 Z. z. o energetike a o zmene a doplnení niektorých zákonov.
§ 152 Zákonníka práce v znení zákona č. 348/2007 Z. z.
§ 6 ods. 2 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov.
§ 3 písm. a) šiesty bod zákona č. 251/2012 Z. z.
§ 13 ods. 3 zákona č. 461/2003 Z. z. o sociálnom poistení v znení neskorších predpisov.
§ 17 a 20 zákona č. 431/2002 Z. z. o účtovníctve v znení neskorších predpisov.
§ 23 zákona č. 540/2007 Z. z. o audítoroch, audite a dohľade nad výkonom auditu a o zmene a doplnení zákona č. 431/2002 Z. z. o účtovníctve v znení neskorších predpisov.
§ 4 vyhlášky Úradu pre reguláciu sieťových odvetví č. 225/2011 Z. z., ktorou sa ustanovuje cenová regulácia v elektroenergetike v znení neskorších predpisov.
§ 1 Rozsah cenovej regulácie a spôsob jej vykonania
§ 3 Rozsah a štruktúra oprávnených nákladov
§ 4 Výška primeraného zisku
§ 5 Návrh ceny
§ 6 Stanovenie sadzieb na dodávku elektriny malému podniku
§ 7 Dodávka elektriny malému podniku
§ 8 Spôsob výpočtu maximálnej ceny za dodávku elektriny malému podniku
Číslo: 283/2012 Z. z.
Názov: Vyhláška Úradu pre reguláciu sieťových odvetví, ktorou sa ustanovuje cenová regulácia za dodávku elektriny malému podniku
Dátum schválenia: 17.09.2012